香港電影分級制度

香港電影分級制度係香港嘅電影分級制度，根據香港法例第392章《電影檢查條例》喺1988年11月10號制定，分級主要根據觀眾年齡限制劃分為I、II、III三級；1995年因為《電影檢查條例》修訂，所以將第II級再細分為IIA同IIB兩個級別，所以部份人會叫呢個電影分級制度做香港電影三級制。

根據香港法例，打算喺香港上映、發行錄影帶或鐳射影碟嘅電影，都要送交通訊事務管理局評級，並由該處處長核准。第III級錄影帶或影碟嘅包裝物，同埋第III級影片嘅宣傳資料，喺發行或公開展示之前，更需要送交電影檢查監督核准。

所有經評級之後嘅電影，無論係喺戲院上映，又或者係以鐳射影碟等媒體發行，都一定要展示由通訊事務管理局發出嘅《電影檢查條例核准證明書》副本。

分級嘅目的，係為咗保護18歲以下未成年人士，以免受到不良電影內容影響。噉做亦能夠協助家長幫仔女揀電影。

第I及II級屬勸諭性質，並無法定年齡限制；IIA或IIB級嘅影片就鼓勵家長陪同仔女去睇可以指導佢哋。第III級就最嚴格，唔可以賣飛畀18歲以下人士入戲院睇，法例容許驗票員檢查入場者嘅身份證。

除此之外，電影預告片、教育影片同文化影片都需要送檢，但唔使進行分級。

香港第一套被列為第III級嘅港產電影，係由牟敦芾執導嘅《黑太陽731》。

香港地區以外嘅人可能會誤解「III級電影」即係鹹片。其實，以充滿血腥暴力鏡頭、粗口對白、恐怖、描述喺社會內具爭議嘅道德價值等題材電影，亦會被評為第III級電影，同時裸露鏡頭可能出現喺非第III級影片。不過，分級制開始之時，一直只有過去被禁制嘅色情電影送檢，所以大眾至有噉嘅錯覺，直到《三狼奇案》送檢，係第一部因為過度暴力而被評定為第III級嘅電影。

分級定義同標誌
電影送交評級之後，會根據以下定義，被評為以下三級其中之一：

其他

香港坊間有「四級片」呢個稱呼，又叫做「四仔」，但唔係法定等級。「四仔」一般係超出香港電影分級制度所限嘅影片及相近作品，即禁片。冇打格色情片、推翻政府、推廣違法等原素，一般被視為「四級」禁片。

香港電視節目分類制度
香港電影
電影分級制度

香港電影分級嘅介紹
部份電影嘅分級資料
工商及科技局審核委員會
香港雙語法例資料系統 香港法例第392章–電影檢查條例
如何得悉電影播放版本有沒有刪剪？，原載博客《講。鏟。片》，2007-10-16。

香港法律
類:電影分級